Είμαστε μια παρέα 8 ατόμων που είχαμε την τύχη να μείνουμε εδώ και να περάσουμε κάποιες μέρες κατά την επίσκεψή μας στο νησί της Κρήτης.Το σπίτι είναι πανέμορφο, άνετο, πολύ καθαρό, και σε πάρα πολύ καλό σημείο. Παρέχει τα πάντα και νιώθεις πραγματικά σαν να είσαι στο σπίτι σου. Είναι σε απόσταση αναπνοής από το Ρέθυμνο αλλά και πολύ κοντά στα Χανιά. Το σημείο είναι πολύ καλό και για εξορμήσεις στους νομούς Ρεθύμνου και Χανίων. Από τις φωτογραφίες είχαμε καταλάβει ότι είναι ένα ωραίο σπίτι, αλλά από κοντά ήταν ακόμα καλύτερο!!
Όσο καλό ήταν το σπίτι, άλλο τόσο και περισσότερο εντυπωσιαστήκαμε από τους ιδιοκτήτες. Οι άνθρωποι είναι τρομερά φιλόξενοι, γενναιόδωροι και πάνω από όλα πολύ καλοί άνθρωποι. Ήταν εκεί όποτε τους χρειαζόμασταν - που ήταν όλα τόσο στην εντέλεια που δε χρειαστήκαμε τίποτα παραπάνω. Από τη στιγμή που μπήκαμε στο σπίτι και μέχρι και τη στιγμή που φύγαμε οι άνθρωποι μας σκλάβωσαν με την ευγένειά τους, τη διακριτικότητα και τη γενναιοδωρία τους!
Καταπληκτικό σπίτι, καταπληκτικοί άνθρωποι, το συστήνω ανεπιφύλακτα και σίγουρα θα το προτιμήσω όποτε βρεθώ και πάλι στην Κρήτη.